Diari Oficial de la Generalitat Valenciana


Sumari del DOGV 8275, del 17-04-2018 (2018/3765)

RESOLUCIÓ de 16 d'abril de 2018, del secretari autonòmic de l'Agència Valenciana del Turisme, per la qual delega determinades atribucions en diferents òrgans de la Secretaria Autonòmica o de l'Agència Valenciana del Turisme.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8275

Data del DOGV
:   17-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3765


Data del document
:   16-04-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 16 d'abril de 2018, del secretari autonòmic de l'Agència Valenciana del Turisme, per la qual delega determinades atribucions en diferents òrgans de la Secretaria Autonòmica o de l'Agència Valenciana del Turisme. [2018/3765]  
El Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, disposa, en l'article 5.1, que la secretaria autonòmica de l'Agència Valenciana del Turisme assumeix les funcions que li atribueix l'article 68 de la Llei 5/1983, de 30 de desembre, del Consell, en matèria de política turística, control i supervisió de l'activitat i funcionament de l'Agència Valenciana del Turisme, i el titular d'aquesta secretaria autonòmica és el president de l'Agència.  
En el mateix sentit es pronuncia l'article 26 del Decret 151/2015, de 18 de setembre, del Consell, pel qual aprova el Reglament orgànic i funcional de la Presidència de la Generalitat, referit a les competències de la Secretaria Autonòmica de l'Agència Valenciana del Turisme, i afegeix que «en especial, li correspon dirigir i coordinar els centres directius que s'adscriuen sota la seua dependència, i les unitats administratives integrades en aquests, així com impulsar i coordinar la consecució dels programes i l'execució dels projectes que exercisquen els centres directius que estiguen sota la seua dependència, controlant i supervisant el compliment dels objectius.»  
D'altra banda, els apartats dos i tres de l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, recullen les funcions que s'atribueixen al president de l'Agència Valenciana del Turisme, algunes de les quals varen ser delegades en determinats òrgans i unitats administratives de l'Agència, mitjançant la Resolució de 6 de febrer de 2015, del conseller d'Economia, Indústria, Turisme i Ocupació i president de l'Agència Valenciana del Turisme (DOGV 7474, 26.02.2018).  
Raons de caràcter organitzatiu i d'oportunitat aconsellen delegar determinades competències atribuïdes a la persona titular de la Secretaria Autonòmica de l'Agència Valenciana del Turisme, i també afegir algunes atribucions més, que corresponen a la persona titular de la presidència de l'Agència Valenciana del Turisme, a la delegació actualment vigent, per la qual cosa, i d'acord amb el que disposen l'article 9 de la Llei 40/2015, d'1 d'octubre, de règim jurídic del sector públic, i l'article 5, apartat quatre, del Decret 2009/2004, de 8 d'octubre, resolc:  
  
  
Primer  
Delegar, en la persona titular de la Direcció General de Turisme, i llevat de les excepcions que establisquen les normes aplicables, l'exercici de:  
- les facultats inherents en matèria de política turística, i control i supervisió de l'activitat i funcionament de l'Agència Valenciana del Turisme;  
- el control i la supervisió del compliment dels objectius que fixe el president de la Generalitat en la matèria;  
- i altres funcions que la normativa vigent li atribuïsca a la persona titular de la Secretaria Autonòmica de l'Agència Valenciana del Turisme.  
  
Segon  
Delegar, en la persona titular de la direcció de l'Agència Valenciana del turisme:  
a) l'exercici de les facultats relatives a la gestió de personal en l'àmbit de l'Agència, inclús les relatives a la formalització de contractes laborals;  
b) les facultats ordinàries de contractació administrativa i de dret privat en l'àmbit de l'Agència Valenciana del Turisme, sense limitació per raó de la quantitat, i això sense perjudici de l'obtenció prèvia de les autoritzacions que calguen per raó de l'import, incloent-hi la signatura de tots els documents administratius i de gestió comptable que siguen necessaris, inclosa l'aprovació de la despesa;  
c) la subscripció de convenis i contractes, i de qualssevol altres actes i negocis jurídics la firma dels quals corresponga al president de l'Agència;  
d) l'autorització de les despeses, sense límit quantitatiu, i la signatura de tots els documents administratius i de gestió comptable que siguen necessaris per a la preparació, execució i disposició de les despeses derivades de l'execució del pressupost, i totes les transferències aprovades que tinguen com a destinatària l'Agència Valenciana del Turisme, per la corresponent Llei de pressupostos i pel Consell.  
  
Tercer  
Delegar, en la persona adjunta a la direcció de l'Agència Valenciana del turisme, o en els o les caps d'àrea, la firma de les propostes de despeses, sense cap límit quantitatiu.  
  
Quart  
Delegar, en la persona titular de la direcció de l'Agència Valenciana del Turisme, en la persona adjunta a la direcció i en el o la cap del Servei de Programació i Gestió Econòmica, a la firma indistinta i mancomunada de qualssevol d'aquests (dos firmants) de qualssevol documents d'execució material de pagament, i, per tant, a la firma de talons bancaris, ordes de transferències, ordes via internet i càrrecs en comptes corrents, d'estalvi o de crèdit, així com domiciliacions bancàries, sense cap límit quantitatiu.  
  
Cinqué  
Aquesta resolució de delegació podrà ser revocada en qualsevol moment per l'òrgan delegatori, de conformitat amb el que estableix l'article 63.5 de la Llei 5/1983, de 30 de desembre, del Consell, i l'article 9.6 de la Llei 40/2015, d'1 d'octubre, de règim jurídic del sector públic, i les atribucions delegades en aquesta resolució podran avocar-se en els termes i amb els requisits que estableix l'article 10 de la Llei 40/2015, d'1 d'octubre.  
  
Sisé  
En totes les resolucions o actes que s'adopten, fent-ne ús d'aquesta delegació, caldrà fer constar expressament aquesta circumstància, i es consideraran dictades per l'òrgan delegatori.  
  
Seté  
Les atribucions exercides per delegació no podran ser objecte de delegació en un altre òrgan.  
  
Huité  
Queden sense efecte aquells aspectes de la delegació continguda en la Resolució de 6 de febrer de 2015, del president de l'Agència Valenciana del Turisme, per la qual es deleguen atribucions en determinats òrgans i unitats administratives de l'Agència (DOGV 7474, 26 de febrer), que s'oposen al contingut de la present resolució.  
  
València, 16 d'abril de 2018.- El secretari autonòmic i president de l'Agència Valenciana del Turisme: Francesc Colomer Sánchez.